Мр Јулијана Могош-Живковић

ОБРАЗОВАЊЕ:

Завршила је Неготинску гимназију са одлучним успехом.

Дипломирала је на Правном факултету у Београду 17.4.1998. године са просечном оценом 9,61.

Магистрирала је на Правном факултету у Београду 2010. године одбранивши магистарску тезу на тему „Колективно отпуштање запослених као облик реорганизације послодавца“.

Правосудни испит је положила 28.3.2001. године са општим успехом „Положио врло добро“.

Похађала је бројне семинаре у земљи и иностранству, међу којима су најзначајнији:

-CEELI INSTITUTE PRAGUE „Judicial Ethics Training“, септембар 2017. године,

-ХАШКА АКАДЕМИЈА ЗА МЕЂУНАРОДНО ПРАВО, Међународно приватно право, јул 2000. године, Хаг, Холандија

-UNIVERSITY OF ILLINOIS AT CHICAGO, USA, Summer research program, Летњи програм на Департману за криминалистику и кривично право, јул 1996. године,

-INSTITUTE FOR INTERNATIONAL PUBLIC LAW AND INTERNATIONAL RELATIONS у Солуну, Грчка, септембар 1998. године,

-INTERNATIONAL INSTITUTE FOR ECONOMIC AND POLITICAL STUDIES, у Атини и Олимпији, Грчка, у организацији Georgetown university, јул 1998. године,

-CENTRAL EUROPEAN UNIVERSITY I COLPI, Мађарска, Летња школа за бившу Југославију, јул 1997. године,

-MEDITERRANEAN STUDENT CONGRES, Никозија, Кипар, фебруар 1999. године.

Такође је похађала и предавања на Београдској отвореној школи и присуствовала семинарима у организацији European University Institute Florence: The protection of human rights and minority rights in Europe, the European Union s common foreign policy, 1998. године.

Похађала је течај о праву људских права у Београду, септембар 2002. године у организацији Београдског центра за људска права.

Похађала је бројне семинаре у организацији Врховног суда Србије, Правосудног центра и Правосудне академије.

Током студија на Правном факултету примала је стипендију Фонда за научни и уметнички подмладак.

Више пута је присуствовала саветовањима Српског удружења за кривичноправну теорију и праксу на Златибору, Судијским данима у Врњачкој бањи, предавањима и округлим столовима у организацији Правосудне академије на разне теме.

Прошла је обуку за примену Закона о заштити од насиља у породици 2017. године.

Присустовала је конференцији „Унапређење права детета кроз јачање система правосуђа и социјалне заштите у Србији“ у Београду 2017. године.

Учестовала је на семинару: „Форензички третман лица места код насиља у породици и кривичних дела из области полних слобода“ 2017. године у оквиру Шведско-српског полицијског сарадничког програма и исте године и на Међународној конференцији „Међународни стандарди и правосуђе Србије“ у организацији ОЕБС и Друштва судија Србије.

Учествовала на конференцији „Форензичка анализа ДНК. Примена ДНК доказа-изазови у пракси“ у Београду 2018. године.

2018. године учествовала је у пројекту Удружења судија Републике Македоније „Зголемување на механизмите на зајакнување на судската етика. Споделување на најдобрите пакриви во регионот и ЕУ“

Учестовала у пројекту YUCOM и Врховног касационог суда под називом „Отворена врата правосуђа“ као аутор следећих блогова: „Европски стандарди у правосуђу“, „Етички одбор Високог савета судства“, „Етички кодекс судија-шта је и чему служи“, „Заштита судија од непримерених утицаја“, „Где новинари најчешће греше у извештавању у кривичним предметима“ и као учесник у трибинама Основног суда у Неготину.

2020. године похашађала је обуку: „Откривање, процесуирање и санкционисање преступа везаних за угрожене дивље врсте“ у Министарству заштите животне средине.

Аутор је више семинарских радова на студијама, од којих су два објављена:

1. „Уговорна казна“ у Зборнику студентских радова Београдске отворене школе, 1999. године

2. „Приватизација у Савезној републици Југославији“ на Правном факултету у Београду у Зборнику радова „Србија-правна држава“ 1999. године.

Остали семинарски радови: „Моћ и ауторитет“, „Положај заједничке деце после развода брака родитеља“, „ Порота у југословенском и англосаксонском праву“, „Управни поступак“, „Класификација затвореника“, „ Арбитражна клаузула“, „UN High Comisioner for Human Rights“ „Socijal Instability as the Caouse of Juvenile Delinquency“.

РАДНО ИСКУСТВО:

Почела је да ради 15.12.1998. године у Окружном суду у Београду (распоређена у Пети општински суд у Београду) као судијски приправник, да би 16.1.2000. године прешла у Окружни суд у Неготину прво као приправник, а након полагања правосудног испита 28.3.2001. године, наставља да ради као стручни сарадник.

Дана 21.7.2003. године изабрана је за судију Општинског суда у Неготину где је радила све до краја 2009. године парничне, ванпарничне предмете и радне спорове. Од 01.01.2010. године ради као судија Основног суда у Неготину у кривичном одељењу и поступа у првом степену у кривичним предметима, као председник КВ Већа, као судија за претходни посутпак и у поступцима за заштиту од насиља у породици.

Била је заменик председника Основног суда у Неготину 2018., 2019., 2020. и 2021. године.

01.2021. године изабрана је за судију Вишег суда у Неготину, где и сада ради и где поступа у кривичном одељењу, Кв већу, као судија за претходни поступак, малолетничким предметима и др.

Заменик је председника Вишег суда у Неготину 2023. и 2024. године.

ОЦЕЊИВАЊЕ: Сваки пут је оцењена највећом оценом.

СТРАНИ ЈЕЗИЦИ: течно говори енглески и француски језик. Служи се шпанским и немачким језиком. Говори влашки језик.

ЕТИЧКИ ОДБОР ВИСОКОГ САВЕТА СУДСТВА: Од 15.10.2021. године члан је и заменик председника Етичког одбора Високог савета судства.

ПРЕДАВАЧ: Као предавач Правосудне академије одржала је више предавања на тему заштите судија од непримереног утицаја 2022. године.

ДРУШТВО СУДИЈА СРБИЈЕ

Председник је Одељења Друштва судија Србије у Неготину. Била је члан Савета за етичка питања ДСС. Представљала је Друштво судија Србије на састанку МЕДЕЛА у Португалији и Пољској.